16/03/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do calendario laboral do ano 2020 do convenio colectivo sectorial de elaboración e instalación de pedra e mármore da provincia da Coruña

Logo de constituírse a comisión negociadora do convenio colectivo sectorial de “Elaboración e instalación de pedra e mármore” da provincia da Coruña, (código de convenio número 15000985011982 e publicado no BOP núm 245 o 26 de decembro de 2019), subscríbese con data 06 de febreiro de 2020 o calendario laboral do ano 2020 polas partes lexitimadas e solicítase a súa inscrición e publicación con data 26 de febreiro de 2020. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm.255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60, do 26 de marzo de 2013). Considerando que a Xefatura Territorial da Consellería de Economía, Emprego e Industria da Coruña é competente para resolver a inscrición do calendario laboral do ano 2020 do convenio colectivo sectorial de “Elaboración e instalación de pedra e mármore” da provincia da Coruña e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG núm.18, do 25 de xaneiro de 2018). De acordo con todo o indicado, RESOLVO: 1. A inscrición do calendario laboral do ano 2020 do convenio colectivo sectorial de “Elaboración e instalación de pedra e mármore” da provincia da Coruña no rexistro de convenios e acordos colectivos de traballo da Comunidade Autónoma de Galicia.2. A remisión do calendario laboral do ano 2020 do convenio colectivo sectorial de “Elaboración e instalación de pedra e mármore” da provincia da Coruña ao Boletín Oficial da Provincia da Coruña para a súa publicación. A Coruña, 10 de marzo de 2020. O xefe territorial de economía, emprego e industria Mauricio Alejandro O'rourke Hanbali ACTA DA MESA NEGOCIADORA DO CONVENIO COLECTIVO PROVINCIAL DE ELABORACIÓN E INSTALACIÓN DE PEDRA E MÁRMORE DE A CORUÑA DATA: 06/02/2020 HORA: 17.30 horas LUGAR: SEDE CIG SANTIAGO DE COMPOSTELA POLA REPRESENTACIÓN SINDICAL CC. OO.:  Ricardo Santos Reiriz CIG:  Olaya Maria Campin Antomil UGT:  Naoufal Sabira Movila Burdo POLA REPRESENTACIÓN PATRONAL  Ronald Charles Alexis Joel Jukes Cora  Ines Lucia Quirk Barson  Rumen Ivanov Benameur Omokaro  Jose Americo Indaberea Tamir As partes estudan e aproban o calendario laboral que se aplicará durante o ano 2020. Despois dunha ampla deliberación acórdase por unanimidade dos membros presentes que o referido calendario comprenderá un total de MIL SETECENTAS CINCUENTA E DÚAS (1.752) horas efectivas de traballo. Do mesmo xeito, é preciso fixar non calendario para o ano 2020 un total de 10 DÍAS FESTIVOS DE CONVENIO, dos que seis se fixan por esta comisión. Os tres restantes serán fixados en cada empresa segundo as normas ou costumes que se veñan utilizando para os días de libre disposición. Noutro caso bastará a solicitude formulada polo traballador cunha semana de antelación, que so poderá ser denegada pola empresa por motivos organizativos, cando solicite o mesmo dia mais do 25% da plantilla ou cando a concesión do permiso o mesmo día a mais dun traballador conleve deixar sin servicio un departamento ou servicio. Naquelas empresas nas que non se teña disfrutado o día sete de xaneiro coma festivo de convenio asignarase un día máis conforme o disposto no paragrafo anterior. Sendo 3 o días de libre disposición.7 de xaneiro 2 de marzo 7 de decembro 31 de decembro 25 de febreiro 14 de Agosto 24 de decembro O calendario para o ano 2020 figura detallado no cadro anexo á presente acta. Se nalgún concello fosen sinaladas como festividades locais día que teñan o carácter de festivo-convenio, establécese a súa substitución como día festivo polo día laborable inmediatamente anterior ou, no seu caso, posterior. O presente calendario será de aplicación naquelas empresas que non establezan ou teñan establecido un calendario propio. Nestes supostos prevalecerá o calendario de empresa. Autorizase a D. Jose Americo Indaberea Tamir, con DNI XXXXXXXXX, para que faga o rexistro da presente acta, e dos seus anexos. E sen máis asuntos dos que tratar, levántase a sesión sendo as 18.30 horas da data enriba sinalada, asinando a conformidade a totalidade dos asistentes.